Folketing
2000-04-13

det forslag, der var ude til høring - så ville det være naturligt også at sige: Lad os dog vente den tid. Vi har jo egentlig fået bekræftet her efterfølgende, at havde man ikke bare grebet til den 24. februar, men havde ventet mindre end to måneder, så havde vi haft svaret, og så havde vi haft en enig indstilling. Det er sådan set underordnet, og det burde være underordnet i dag. Vi er enige om det her i hvert fald. Men jeg mener ikke, at det havde været rimeligt at skulle sende bekendtgørelser ud, som efter nogle få måneders forløb så skulle ændres igen. Jeg synes ikke, vi sådan kan være bekendt at lave hovsaløsninger herindefra, og det er det, vi har advaret imod hele vejen igennem. Vi skal gøre vores arbejde ordentligt. Det skal være gennemtænkt. Ellers er det, vi med rette kan få kritikken udefra. Det har vi ikke lyst til. Det ønsker vi ikke. Vi synes, at vi skal have den tid, som er nødvendig, for at vi kan gøre vores arbejde ordentligt.